Ǎ Ńtondôbə o nə afidí Ísraɛ̂l, ébá bə́sə̄ bádzoge wa bâyi bəgə éngəg ósɔ́n; ébá bə́sə̄ bálūm wā mvús bâyi tidiban á sí mətsɔ́, amú bə́ ngádzoge mə́ndím yā mə́ və̄ə̄: Ǹtondôbə. 14Lɛdége ma ǎ Ńtondôbə, mə́ lɛd; kodége ma, mə́ kōdébán, amú wǎ ó nə̄ ndəm dúmá dáma. 15Bɔ́ ai ma nâ: “Ebúg Ńtondôbə é nə́ vé ? É bɔ̄ɔ̄bán hḿ ! 16Mə ma ndzí kig wa tíndī ábē, ma ndzí kig tám ámǒs ámalá, wǎmēn wayəm nálā, é dzóm ésə̄ yákwí ma ányu é nə wa á mís étēde. 17Tə wa vəŋan eko wɔ̌ŋ ású dáma, wa yǎ ó nə̄ ékə m̀bíl dzáma ámōs ámalá. 18Bətíbili báma bə́ kúbân osɔ́n, ma təge ai osɔ́n, bə́ kónō wɔ̄ŋ, ma, təge kɔ̌n wɔ̄ŋ. Bɔ̌ naa amǒs ámalá á ku bɔ́ á yób, búgú bɔ̄, búgú bɔ biyɔŋ bíbɛ̄.